НЕЂО ЂУРИЋ

П

роф. др Неђо Ђу­рић, дописни члан АНУРС-а у радном саставу, рођен је 1. октобра 1955. године у Пиперима, оп­штина Ло­па­ре. Живи у Би­је­љини. Завршио је Ру­дар­ско-геолошки факултет у Туз­ли, Одсјек при­ми­је­њена геологија, 1978. го­ди­не. Ма­гис­трирао је на ис­том факултету 1986, те­мом *Хи*­*дрогеолошка рејо­ни­зација новог лежи*­*шта ка*­*ме*­*не соли Тетима код Гор­­ње Тузле*. Докторирао је 1989. на Рударско-геоло­шком фа­култету у Бео­граду ди­сер­тацијом *Хи­д­ро­гео­лошке карак*­*тери*­*сти*­*ке ле*­*жи*­*шта камене со­ли у Туз­ли са освртом на са*­*вре*­*мене инжењер­ско-гео­лош­ке процесе и појаве на*­*ста*­*ле у пе*­*риоду не­­кон­тро­лисане експлоатације сла*­*нице*.

Од 1978. до 1981. године радио је у предузећу „Гео­инже­ње­ринг” из Сарајева, а од 1981. до 1992. у комбинату „Содасо” из Тузле. У периоду 1986–2002. био је ангажован у настави на Ру­дар­ско-геоло­шком факултету у Тузли, у звањима од вишег асистента до доцента. По­чет­ком 1993. године ангажован је на Грађевинском факултету у Су­бо­ти­ци, гдје је прошао кроз сва уни­вер­зитетска звања до редовног професора, 2001. го­дине. Крајем 1997. године основао је Технички институт у Би­је­љи­ни, који је 2007. године постао на­уч­но­истраживачка институција. Области дје­ло­ва­ња Инсти­тута су геоло­ги­ја, гра­ђевинарство, ис­питивање грађевин­ских ма­те­ри­јала, рударство, уре­ђе­ње по­љо­привредног зем­љишта и заштита животне сре­дине.

Објавио је око 210 стручних и научних радова у раз­ним часописима и збор­ницима са научних скупова и конгреса у земљи и ино­стран­ству. Аутор је пет струч­них књига, од којих је једна преведена на мађарски је­зик. Одго­ворни је пројектант или сарадник на изради преко стотину раз­них пројеката, студија и елабората. Учествовао је активно на бројним домаћим и међу­на­род­ним скуповима и кон­гресима, на којима се представљао радовима из об­ла­­сти геологије, гео­тех­нике и екологије. Дао је значајан допринос орга­ни­зацији више науч­них и стручних скупова (раније на простору бивше Југо­сла­вије, а кас­ни­је Србије, Црне Горе и Босне и Херцеговине), било као члан или пред­сједник организационих одбора.

Оснивач је и главни и одговорни уредник часописа „Архив за техничке нау­ке / Archives for Technical Sciences”, који се налази у бази Clarivate Anali­tycs (ESCI) Emerging Sources Citation Index – Engineering, Geolo­gical.

Члан је међународних асоцијација: International Association of Hydro­geo­lo­gists (IAH), International Association oh Hydrological Sciences (IAHS), Inter­national Association for Engineering Geology and the environment (IAEG), Inte­rnational Society for Rock Mechanics and Geotechnical Engineering. Редовни је члан Инжењерске академије Србије. Од домаћих асоцијација, члан је Савеза инжењера и техничара Републике Срп­ске, Удружења геолога Босне и Херце­говине, Друштва за геотехнику Бо­с­не и Херцеговине.

У периоду 2000–2002. године обављао је функцију министра за ур­ба­ни­зам, грађевинарство, стамбено-комуналну дјелатност и екологију у Вла­ди Ре­­­­­пу­блике Српске, а 2002–2006. био је посланик у Народној скуп­ш­ти­ни Ре­пу­б­лике Срп­ске и предсједник Одбора за заштиту животне средине.

За до­писног члана Академије наука и умјетности Републике Српске иза­бран је 21. децембра 2012. године. Члан је Одбора за геонауке Академије нау­ка и умјетности Републике Срп­ске од 1998, а предсједник Одбора од 2015. године. Замјеник је секре­тара Академијиног Одјељења природних и тех­нич­ких наука (од 2016).